Ruĝkapa melanerpo

La Ruĝkapa melanerpo, Melanerpes erythrocephalus, estas mal- aŭ mezgranda melanerpo, tio estas birdo de la familio de Pegedoj, kiu loĝas en mezvarma Nordameriko kie la reprodukta biotopo estas malferma kamparo tra suda Kanado kaj orienta kaj centra Usono.

 Taksonomio 
eta|maldekstra|200ra|La diferencigaj koloroj de la Ruĝkapa melanerpo pravigas ties nomon.
La Ruĝkapa melanerpo estis unu el la multaj specioj originale priskribitaj de Linnaeus en sia verko de la 18-a jarcento Systema Naturae.  La specifa epiteto devenas el la vortoj de la Antikva greka nome eruthros 'ruĝa' kaj kefalos 'kapo'.

Estas tri agnoskitaj subspecioj, kiuj estas la jenaj:
 Melanerpes erythrocephalus brodkorbi
 Melanerpes erythrocephalus caurinus
 Melanerpes erythrocephalus erythrocephalus

 Priskribo 
Plenkreskuloj estas rimarkinde trikoloraj, kun nigraj dorso kaj vosto kaj ruĝaj kapo kaj kolo. La subaj partoj estas ĉefe blankaj nome la suba brusto kaj la ventro. La flugiloj estas nigraj sed kun blankaj duarangaj flugilplumoj. Tiuj koloraj partoj estas puraj (senmiksaj) kaj tre klare limigitaj. Plenkreskaj maskloj kaj ino estas identaj laŭ plumaro. Junuloj estas similformaj, sed estas punktitaj je bruno. Nespertaj birdumantoj povas ofte erare misidentigi ilin kiel Karolina melanerpo, kies teritorio iome koincidas kun tiu de la Ruĝkapa melanerpo. Dum Karolina melanerpo havas iome da brilruĝo en malantaŭo de siaj koloj kaj kapoj, la Ruĝkapa melanerpo havas multe pli malheletan ruĝon kiu kovras siajn enterajn kapojn kaj kolojn, krom diferenca plumarbildo.

La voĉo estas ia ĉur-ĉur .

 Kutimaro 
Tiuj birdoj flugas por kapti insektojn enaere surgrunde, manĝas sur arboj kaj stokas nuksojn. Ili estas ĉiomanĝantaj, ĉar ili manĝas insektojn, semojn, fruktojn, berojn, nuksojn kaj eventuale eĉ la ovojn de aliaj birdoj. Ĉirkaŭ du trionoj de ĝia dieto konsistiĝas el plantoj. Ili nestumas en kavaĵo en morta arbo, fosto, aŭ morta parto de arbo kiu estu el 2.5 al 25 m super grundo. La ino demetas 4 al 7 ovojn en frua Majo kiuj estas kovataj dum du semajnoj. Povas okazi dua ovodemetado en ununura nestosezono. Nordaj birdoj migras al la sudaj partoj de la teritorio, el kiuj la plej parto alvenas al la reprodukta teritorio ĉirkaŭ malfrua aprilo, kaj aliras al vintrejoj ĉirkaŭ malfrua oktobro;Henninger (1906), OOS (2004) dum sudaj birdoj estas ofte konstantaj loĝantoj.

 Konservado 
Iam estante abunda, la populacio de tiu nearktisa specio draste malpliiĝis ekde 1966 pro la kreskanta nestokonkurenco kun la Sturno kaj forigo de mortaj arboj (uzataj por nestumado) el arbaroj. Multaj nordorientaj ŝtatoj en Usono jam ne havas nestantajn ruĝkapajn melanerpojn. En Ohio, ekzemple, nekonstanta populacio ĉeestas plej parton de jaroj, sed ĝi ne konstantiĝas.OOS (2004)

La Ruĝkapa melanerpo estas listita kiel vundebla specio en Kanado kaj kiel minacata specio en kelkaj ŝtatoj de Usono. La specio malpliiĝis laŭ nombroj pro perdo de habitato kaŭzita de kolektado de mortaj arboj, agrikultura disvolviĝo, kanaligo de riveroj, monokultivoj, perdo de etaj fruktoĝardenoj kaj traktado de telefonfostoj per kreozoto.BirdHouses101.com (2007)

 Popola kulturo 
En 1996, la poŝta servo de Usono eldonis poŝtmarkon de 2 centoj kun ripozanta Ruĝkapa melanerpo.ASP (1996) Tiu poŝtmaeko estis poste reeldonita en 1999 kaj restis havebla ĝis 2006.USA Philatelic (2006)

La klasika heroo de bildstrioj Woody Woodpecker estas ĝenerale identigita kiel Ruĝkapa melanerpo ĉar ĝi havas la unikan tutruĝan kapon. La korpokoloro estis iom modifita pro desegno bezonoj kaj oni aldonis la tufon de grandaj usonaj pegedoj (kiel la Blankvizaĝa nigropego aŭ la Eburbeka kampefilo).

 Notoj 

 Referencoj 
  (1996): Ruĝkapa melanerpo. Alŝutita 2006-JAN-31.
  (2007): Ruĝkapa melanerpo . Versio de 2007-SEP-30. Alŝutita 2008-FEB-14.
  Preskaŭ minacata
  (1906): A preliminary list of the birds of Seneca County, Ohio. Wilson Bull. 18(2): 47-60. plena teksto en formato  DjVu kaj en formato  PDF
  (2004): Annotated Ohio state checklist. Versio de aprilo 2004. plena teksto en formato  PDF
  (2006): Red-headed Woodpecker. USA Philatelic 11(1): 31.

 Eksteraj ligiloj 

 - USGS - Ruĝkapa melanerpo 
 The Nature Conservancy's Species Profile: Ruĝkapa melanerpo 
 – Laboratorio Cornell de Ornitologio - Ruĝkapa melanerpo
 - Ruĝkapa melanerpo Recovery 
 - Enature.com - Ruĝkapa melanerpo 
 – Birdoj de Suda Dakoto Birds - Ruĝkapa melanerpo
 filmeto en retejo YouTube

Kategorio:Pegedoj
Kategorio:Nearktisa faŭno
Kategorio:Birdoj de Ameriko